
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 22 septembrie 2010               

PL-x 454/2010                     


AVIZ
asupra proiectului de Lege pentru aprobarea Ordonanţei de urgenţă a Guvernului nr.46/2010 privind unele măsuri financiare în domeniul sănătăţii
            În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul  de Lege pentru aprobarea Ordonanţei de urgenţă a Guvernului nr.46/2010 privind unele măsuri financiare în domeniul sănătăţii, trimis cu adresa nr. PL x 454 din 14 septembrie 2010 şi înregistrat cu nr. 31/760 din 15 septembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul  de Lege pentru aprobarea Ordonanţei de urgenţă a Guvernului nr.46/2010 privind unele măsuri financiare în domeniul sănătăţii, în şedinţa din 08 septembrie 2010.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 22 septembrie 2010.
Proiectul de lege are ca obiect de reglementare aprobarea Ordonanţei de urgenţă a Guvernului nr.46/2010 privind unele măsuri financiare în domeniul sănătăţii. Actul normativ supus aprobării autorizează casele de asigurări de sănătate şi Casa Naţională de Asigurări de Sănătate să încheie angajamente legale suplimentare în anul 2010, în limita sumei de 500 milioane lei pentru medicamente. Totodată se autorizează Casa Naţională de Asigurări de Sănătate să introducă în volumul şi structura bugetului Fondului naţional unic de asigurări sociale de sănătate detalierea pe domenii de asistenţă medicală a creditelor de angajament suplimentare şi să le comunice Ministerului Finanţelor.
Membrii comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr. 626 din 19 mai 2010.
            În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.

           În raport de obiectul şi conţinutul reglementării, proiectul de lege face parte din categoria legilor ordinare. 
 VICEPREŞEDINTE,                                                                SECRETAR,
   Florin IORDACHE                                                     Gabriel ANDRONACHE

  Consilier, Ciprian Bucur

